
ΑΡΙΘΜΟΣ ΦΥΛΛΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πολεοδομικής μελέτης τμήματος της πολεοδομικής ενότη¬ 
τας «Καμίνια» του δήμου Ηρακλείου (ν. Ηρακλείου). 1 

ΑΠΟΦΑΣΕΙΣ 

' Εγκριση Γενικού Πολεοδομικού Σχεδίου (Γ.Π.Σ.) του δήμου Αγ. 
Ιωάννη Ρέντη (ν. Αττικής). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης τμήματος της πολεοδομικής ενότητας 
«Καμίνια» του δήμου Ηρακλείου (ν. Ηρακλείου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με τοΝ. 1512/85 (ΦΕΚ4/Α) και ειδικότερα τα άρθρα 6 (παρ. 1. 
4. 5 και 6). 7 (παρ. 1. 2 και 4). και 43 (παρ. 3 και 10) αυτού. 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1). 7. 8 και 9 και 12 (παρ. 5 και 6). 

4. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Τις διατάξεις του Ν. 1647/86 (ΦΕΚ 141/Α) και ειδικότερα το 
άρθρο 13. 

6. Την υπ’ αρ. 28002/933/5.4.85 απόφαση του Υπουργού Χωρο¬ 
ταξίας, Οικισμού και Περιβάλλοντος «Κίνηση της διαδικασίας σύνταξης 
του Γενικού Πολεοδομικού Σχεδίου Ηρακλείου» (ΦΕΚ 191/Δ/85). 

7. Την υπ’ αρ. 40445/1880/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένου τμήματος της πολεοδομικής ενότητας «Καμίνια» του δή¬ 
μου Ηρακλείου (ν. Ηρακλείου)». 

8. Την υπ’ αρ. 40446/1881/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεοδομι¬ 
κής προμελέτης της πολεοδομικής ενότητας «Καμίνια» του δήμου Ηρα¬ 
κλείου (ν. Ηρακλείου). 

9. Τις υπ’ αριθ. 328/1983, 113/1986, 257/1986, 289/1986. 
374/1986 και 426/1986 γνωμοδοτήσεις του Δημοτικού Συμβουλίου 
Ηρακλείου. 

10. Την υπ’ αρ. 7/11.3.1987 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος ν. Ηρακλείου. 

11. Την υπ’ αρ. 368/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 


Άρθρο I. 

Εγκρίνεται η πολεοδομική μελέτη τμήματος της πολεοδομικής ενό¬ 
τητας «Καμίνια» του δήμου Ηρακλείου (ν. Ηρακλείου), που έχει χαρα- 
κτηρισθεί ως πυκνοδομημένο με την υπ’ αριθ. 40445/1880/ 
18.0.1987 απόφαση του Υπουργού Περιβάλλοντος, Χωροταξίας και 
Δημοσίων' Εργων, με τον καθορισμό οικοδομήσιμων χώρων, οδών, πε¬ 
ζοδρόμων. κοινόχρηστων χώρων, χώρων δημοτικού σχολείου, χώρου 
βρεφονηπιακού σταθμού, γυμνασίου - λυκείου, κέντρου νεότητας, όπως 
οι παραπάνω ρυθμίσεις φαίνονται στο χρωματισμένο σχετικό πρωτό¬ 
τυπο διάγραμμα σε κλίμακα 1:1000 που θεωρήθηκε από τον Προϊστά¬ 
μενο της Δ/νσης I Ιολεοδομικών Εφαρμογών με την υπ' αριθ. 45904/ 
1987 πράξη του και που συνοπτικό του αντίτυπο δημοσιεύεται με το 
παρόν διάταγμα. 

Άρθρο 2. 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος, υπάγεται ως προς την εισφορά σε γη στις διατάξεις των 
παραγρ. 4 και επόμενες του άρθρου 8 του ν. 1337/1983. 

Άρθρο 3. 

Εγκρίνεται ο πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με το άρθρο 1 του παρόντος, ως εξής: 

Άρθρο 4. 

1. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο Γ επιτρέπεται η χρήση γενικής κατοικίας, 
όπως προσδιορίζεται από το άρθρο 3 του από 23.2.87 π. δ/τος (ΦΕΚ 
166/Δ). 

2. Στους λοιπούς οικοδομήσιμους χώρους επιτρέπεται η χρήση αμι¬ 
γούς κατοικίας, όπως προσδιορίζεται από το άρθρο 2 του ίδιου ως άνω 
διατάγματος. 

Άρθρο 5. 

1. Στο πρόσωπο των οικοπέδων, οικοδομημένων ή μη, επιβάλλεται 
προκήπιο πλάτους τεσσάρων (4) μέτρων, όπως φαίνεται στο ίδιο διά¬ 
γραμμα. 

2. Επιβάλλονται εσωτερικές στοές στις οικοδομές που βρίσκονται σε 
τμήματα των υπ’ αριθ. 5β και 5γ οικοδομικών τετραγώνων, όπως φαί¬ 
νονται με κόκκινη διακεκομμένη γραμμή στο ίδιο διάγραμμα. 

Άρθρο 6. 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται κατά τομείς Α και Β ως 
εξής: 

Α. Τομέας Α 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατά παρέκκλιση των διαστάσεων της προηγούμενης παραγρά¬ 
φου θεωρούνται άρτια και οικοδομήσιμα τα οικόπεδα τα οποία: 

α) υπήρχαν στις 10.3.1982 και έχουν κατά τη δημοσίευση του παρό¬ 
ντος διατάγματος: 

Ελάχιστο πρόσωπο: επτά (7) μέτρα. 

Ελάχιστο εμβαδόν: εκατό (100)τ.μ. και. 

β)προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 

• ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ} 


του ν. 1337/83, με όποιες διαστάσεις κι αν έχουν. 

3. Επιπλέον των προϋποθέσεων των προηγούμενων παραγράφων 1 
και 2 του παρόντος τα οικόπεδα θεωρούνται άρτια και οικοδομήσιμα 
εφόσον στο οικοδομήσιμο τμήμα τους εγγράφεται κάτοψη κτιρίου με 
ελάχιστη επιφάνεια πενήντα (50) τετρ. μέτρα και ελάχιστη πλευρά 5 μέ¬ 
τρα. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειάς τους. 

5. Συντελεστής δόμησης: οκτώ δέκατα (0,8). 

6. Κατα παρέκκλιση της προηγούμενης παραγράφου ορίζεται συντε¬ 
λεστής δόμησης 1,60 για οικόπεδα εμβαδού μικρότερου των 150 μ2 
εφόσον η συνολική επιφάνεια ορόφων δεν υπερβαίνει τα 120 μ2. 

Η εξαίρεση αυτή έχει εφαρμογή μόνο σε οικόπεδα που έχουν προκό¬ 
ψει από κατάτμηση μέχρι τις 10.3.82, αφού αφαιρεθεί το εμβαδόν της 
εισφοράς σε γη που καθορίζεται στο ν. 1337/83. 

7. Μέγιστο επιτρεπόμενο ύψος των κτιρίων: επτά και μισό (7,50) μέ¬ 
τρα. 

Β. Τομέας Β 

Ελάχιστο πρόωπο: δεκαπέντε (15) μέτρα. 

Ελάχιστο εμβαδόν: τριακόσια (300) τετρ. μέτρα. 

2. Κατά παρέκκλιση των διαστάσεων της προηγούμενης παραγρά¬ 
φου θεωρούνται άρτια και οικοδομήσιμα τα οικόπεδα τα οποία: 

α) υπήρχαν στις 10.3.1982 και έχουν κατά τη δημοσίευση του παρό¬ 
ντος δ/τος: 

Ελάχιστο πρόσωπο: δέκα (10) μέτρα, 

Ελάχιστο εμβαδόν: διακόσια (200) τ.μ. και 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 


του Ν. 1337/1983, με όποιες διαστάσεις και αν έχουν. 

3. Επιπλέον των προϋποθέσεων των προηγούμενων παραγράφων 1 
και 2 του παρόντος τα οικόπεδα θεωρούνται άρτια και οικοδομήσιμα 
εφόσον στο οικοδομήσιμο τμήμα τους εγγράφεται κάτοψη κτιρίου με 
ελάχιστη επιφάνεια πενήντα (50) τ. μ. και ελάχιστη πλευρά 5 μέτρα. 

4. Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειάς τους. 

5. Συντελεστής δόμησης: οκτώ δέκατα (0,8). 

6. Κατά παρέκκλιση της προηγούμενης παραγράφου ορίζεται συντε¬ 
λεστής δόμησης 1,60 για οικόπεδα εμβαδού μικρότερου των 150 μ2 
εφόσον η συνολική επιφάνεια ορόφων δεν υπερβαίνει τα 120 μ2. Η εξαί¬ 
ρεση αυτή έχει εφαρμογή μόνο σε οικόπεδα που έχουν προκύψει από κα¬ 
τάτμηση μέχρι τις 10.3.82, αφού αφαιρεθεί το εμβαδόν της εισφοράς σε 
γη που καθορίζεται στο ν. 1337/83. 

7. Μέγιστο επιτρεπόμενο ύψος των κτιρίων: επτά και μισό (7,5) μέ¬ 
τρα. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Αυγούστου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 


- ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ηΟΛΕΟΔΟίν/ΗΚΜ ΟΡΓ ΑΙΜίϊΙΗ ΛΕΙΤΟΥΡΓΙΑΣ 









ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 46328/2371 (2) 

Έγκριση Γενικού Πολεοδομικού Σχεδίου (Γ.Π.Σ.) του δήμου Αγ, Ιω¬ 
άννη Ρέντη (ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) και ειδικότερα το άρ¬ 
θρο 3. 

2. Τις διατάξεις του ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1). 

3. Τις διατάξεις του ν. 1685/87 (ΦΕΚ 27/Α) και ειδικότερα το άρ¬ 
θρο 4 (παρ. 2). 

4. Την υπ’ αριθ. 19658/841/14.4.83 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας του 
Γενικού Πολεοδομικού Σχεδίου του Ηπειρωτικού Τμήματος του νομού 
Αττικής (ΦΕΚ 154/Δ/83, διόρθωση ΦΕΚ 457/Δ/84). 

5. Το υπ’ αριθ. 34962/4875/31.10.85 έγγραφο της Δ/νσης Με¬ 
λετών Μείζονος Πρωτευούσης (Γ2) προς του αρμόδιους φορείς. 

6. Τις υπ’ αριθ. 43/85 και 149/85 γνωμοδοτήσεις του Δημοτικού 
Συμβουλίου Αγ. Ιωάννη Ρέντη. 

7. Το υπ’ αριθ. 4335/86 έγγρφο της Β' Εφορείας Προϊστορικών και 
Κλασικών Αρχαιοτήτων Υπουργείου Πολιτισμού. 

8. Το υπ’ αριθ. 836/86 έγγραφο του Τεχνικού Επιμελητηρίου Ελ¬ 
λάδας. 

9. Το υπ’ αριθ. Δ2/21958/86 έγγραφο της Γενικής Γραμματείας 
Δημοσίων Έργων. 

10. Το υπ’ αριθ. 20369/85 έγγραφο της Ελληνικής Τράπεζας Βιο¬ 
μηχανικής Αναπτύξεως (Ε.Τ.Β.Α.). 

11. Το υπ’ αριθ. ΣΤ1/2433/85 έγγραφο του Υπουργείου Εθνικής 
Παιδείας και Θρησκευμάτων. 

12. Το υπ’ αριθ. 9493/85 έγγραφο της Κτηματικής Εταιρείας του 
Δημοσίου. 

13. Το υπ’ αριθ. 420044/10/86 έγγραφο του Οργανισμού Σιδηρο¬ 
δρόμων Ελλάδος. 

14. Το υπ’ αριθ. 399/86 έγγραφο της Τοπικής Ένωσης Δήμων και 
Κοινοτήτων (ν. Αττικής). 

15. Το υπ’ αριθ. 431/86 έγγραφο του Βιοτεχνικού Επιμελητηρίου 
Πειραιά. 

16. Τα υπ’ αριθ. 3359/86 και 3360/86 έγγραφα του Εμπορικού 
και Βιομηχανικού Επιμελητηρίου Πειραιά. 

17. Τα υπ' αριθ. 4554/85 και 3245/85, έγγραφα του Οργανισμού 
Κεντρικής Λαχαναγοράς Αθηνών. 

18. Το υπ’ αριθ. ΧΠ. 590/86 του Υπουργείου Εθνικής Οικονομίας 
με τις σχετικές απόψεις της Ενώσεως Βιομηχάνων Ψύχους. 

19. Τις από 10.2.86 προτάσεις της Εταιρείας «Αλουμίνιον Αττι¬ 
κής». 

20. Το υπ’ αριθ. 493/85 έγγραφο του Υπουργείου Εθνικής Οικονο¬ 
μίας με τις σχετικές προτάσεις της Εταιρείας «Ψυγεία Αλάσκα Α.Ε.». 

21. Το υπ’ αριθ. 542525/85 έγγραφο του Ε.Ο.Τ. 

22. Το υπ’ αριθ. Γ. 2281900/85 έγγραφο της Διεύθυνσης Γεωρ¬ 
γίας Νομαρχίας Αττικής Διαμέρισμα Πειραιά. 

23. Το υπ’ αριθ. Β/2904/272/219/86 έγγραφο του Υπουργείου 
Βιομηχανίας, Ενέργειας και Τεχνολογίας. 

24. Το γεγονός ότι οι υπόλοιποι φορείς δεν απάντησαν μέχρι σήμερα. 

25. Την υπ’ αριθ. 36/1.10.86 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομαρχίας Πειραιά. 

26. Την υπ’ αριθ. 87/87 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, αποφασίζουμε: 

1. Εγκρίνεται το γενικό πολεοδομικό σχέδιο του δήμου Αγ. Ιωάννη 
Ρέντη (ν. Αττικής), όπως τα όριά του προσδιορίζονται με κόκκινη 
γραμμή στο χάρτη Π-1 σε κλίμακα 1:10.000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση του δήμου για πληθυσμό 16.300 κα¬ 
τοίκων (πληθυσμός απογραφής 1981) και τη σταθεροποίησή του στο 
επίπεδο αυτό, όπως φαίνεται στο χάρτη Π-1 σε κλίμακα 1:10.000 με: 

α) Την επέκταση του σχεδίου πόλης προς βορρά σε τμήμα της περιο¬ 
χής μεταξύ των οδών Αγ. Άννης και Λ. Κηφισσού και τη δημιουργία 
τριών πολεοδομικών ενοτήτων-γειτονιών με μέση πυκνότητα κατ/Ηα 
και μέσο συντελεστή δόμησης ως εξής: 

α/α Πολεοδομική ενότητα Μέση πυκνότητα Μέσος συντελεστής 


Κατ/Ηα δόμησης 

1 Κέντρο 125 2,4 

2 Παλιά Κοκκινιά 129 2,4 

3 Αγία Άννα 30,4 0,8 


και β) τον προσδιορισμό χρήσεων γης, όπως φαίνονται στο χάρτη 
Π-1 σε κλίμακα 1:10.000 και ειδικότερα: 

- Επιτρέπεται η χρήση κατοικίας με τον αναγκαίο κοινωνικό εξοπλι¬ 
σμό για κάθε πολεοδομική ενότητα-γειτονιά και τη διαφοροποίησή της 
από τα πολεοδομικά κέντρα. 

- Δημιουργία ζώνης πρασίνου κατά μήκος της οδού Μπιχάκη που θα 
ενώνει την πολεοδομική ενότητα Αγ. Άννας με το Κέντρο του δήμου. 

- Ανάπτυξη του κέντρου του δήμου και των τοπικών κέντρων των 
πολεοδομικών ενοτήτων 2 και 3. 

- Τον καθορισμό περιοχών Βιομηχανικών Πάρκων (ΒΙΠΑ) και Βιο¬ 
τεχνικών Πάρκων (ΒΙΟΓΙΑ) μονάδων μεσαίας και χαμηλής όχλησης. 
Στις περιοχές αυτές επιτρέπονται: 

1. Η ανέγερση κτιρίων και εγκαταστάσεων επέκτασης βιομηχανιών 
και βιοτεχνιών μέσης και χαμηλής όχλησης που λειτουργούν σ’ αυτές 
τις περιοχές. 

2. Η ανέγερση εγκαταστάσεων νέων μεταποιητικών βιομηχανικών 
και βιοτεχνικών μονάδων μέσης και χαμηλής όχλησης που προέρχονται 
από μετεγκατάσταση μονάδων που λειτουργούν στις εντός σχεδίου πε¬ 
ριοχές του δήμου. 

3. Ορισμένες μικρές μονάδες που δημιουργούν τοπικά προβλήματα 
όχλησης στις περιοχές κατοικίας ή επιθυμούν να μεταστεγασθούν στα 
βιομηχανικά και βιοτεχνικά πάρκα για λόγους ανάπτυξης της παραγω¬ 
γικής τους δραστηριότητας. 

Αυτές οι μονάδες προσδιορίζονται μετά από ειδικές τεχνικοοικονομι- 
κές και περιβαλλοντικές μελέτες (εκτός των περιπτώσεων εθελούσιας 
μετεγκατάστασης). 

4. Η εγκατάσταση νέων βιομηχανικών μονάδων από γειτονικούς δή¬ 
μους μετά σύμφωνη γνώμη του δημοτικού συμβουλίου. 

Από τα βιομηχανικά-βιοτεχνικά πάρκα επιβάλλεται η μετεγκατά¬ 
σταση των κάτωθι μονάδων: 

α) Μικρές μονάδες υψηλής ρύπανσης (χυτήρια - βυρσοδεψεία - κερα- 
μοποιεία - ασφαλτικά) όπως ορίζεται από το ν. 1515/85 για το Ρυθμι¬ 
στικό της Αθήνας, οι οποίες και θα μετεγκατασταθούν εκτός του Λεκα¬ 
νοπεδίου. 

β) Μεγάλων μονάδων υψηλής ρύπανσης που δε μπορούν να πάρουν 
τα αναγκαία μέτρα αντιρρύπαναης ώστε να μεταπέσουν σε κατώτερη 
κατηγορία όχλησης. 

Αυτές οι μονάδες προσδιορίζονται μετά από ειδικές τεχνικο- 
οικονομικές και περιβαλλοντικές μελέτες (εκτός των περιπτώσεων εθε¬ 
λούσιας μετεγκατάστασης). 

Με την εγκύκλιο του Υπ. Βιομηχανίας 123 I I /2673/6.12.80 κα¬ 
θορίζονται οι Βιομηχανίες - Βιοτεχνίες υψηλής, μέσης και χαμηλής 
όχλησης. 

- Την αναβάθμιση της οδού Πειραιώς με τη βαθμιαία αντικατά¬ 
σταση της οχλούσας βιομηχανικής χρήσης με χρήσεις λιγότερο οχλού- 
σες και αναβαθμισμένες αισθητικά. 

- Παραμονή του χονδρεμπορίου στο χώρο της Κεντρικής Λαχαναγο¬ 
ράς Ρέντη. Εγκαταστάσεις χονδρεμπορίου και αποθήκευσης είναι δυ¬ 
νατό να υπάρχουν στο ΒΙΠΑ που περιβάλλεται από τους δρόμους Λ. 
Κων/πόλεως, Θέμιδος, Δαβάκη, Κέννεντυ. 

γ) Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους και τιυν αναγκών σε γη (I Ια) για κοινωνική υποδομή 
σε επίπεδο πόλης όπως φαίνεται στον πίνακα I. 

δ) Τον καθορισμό ζωνών οικονομικών και θεσμικών κινήτρων, όπως 
φαίνονται στο χάρτη ΙΙ-Ι και ειδικότερα: 

- Ζώνη Ειδικών Κινήτρων (ΖΕΚ) στο κέντρο του δήμου. 

- Ζώνη Ειδικής Ενίσχυσης (ΖΕΕ) στο μεγαλύτερο τμήμα της πολεο- 
δομικής ενότητας του κέντρου. Στο ίδιο τμήμα προτείνεται η εφαρμογή 
του άρθρου 13 του ν. 1337/83. 

Β. Τον καθορισμό ζωνών προστασίας όπως φαίνονται στο χάρτη 
ΓΙ-4. 

Γ. Τις προτάσεις για τα απαραίτητα έργα και μελέτες δικτύων υπο¬ 
δομής, όπως φαίνονται στους χάρτες Π-1, Π-2, Π-3 σε κλίμακα 
1 : 10 . 000 . 

Δ. Τα απαραίτητα έργα για την ολοκλήρωση της εφαρμογής του 

ΓΙΙΣ κατά τομέα καθώς και η χρονική κατανομή τους φαίνονται στον 
πίνακα «ΧΡΟΝΙΚΗ ΚΑΤΑΝΟΜΗ». 

Ε. Συνοπτικά αντίτυπα των παραπάνω τεσσάρων (4) χαρτών και δϋο 
(2) πινάκων θεωρημένα από τον Προϊστάμενο της Δ/νσης Πολεοδομι- 
κών Εφαρμογών με την υπ’ αρ. 46328/1987 πράξη του δημοσιεύο¬ 
νται στην Εφημερίδα της Κυβερνήσεως με την απόφαση αυτή. 

ΣΤ. Εντός της περιοχής ΓΠΣ και ειδικότερα στις εκτός σχεδίου πε¬ 
ριοχές που περιλαμβάνονται σ’ αυτό, οικοδομικές άδειες που έχουν εκ- 
δοθεί με τις προγενέστερες ισχύουσες διατάξεις ή έχει υποβληθεί στην 
αρμόδια πολεοδομική αρχή ο πλήρης φάκελος με τα απαραίτητα για 
την έκδοση της οικοδομικής άδειας στοιχεία, μέχρι την ημερομηνία δη¬ 


μοσίευσης της παρούσας απόφασης, εκτελούνται όπως εκδόθηκαν τ 
εκδίδονται βάσει των υποβληθέντων στοιχείων σε συνδυασμό με τις δια¬ 
τάξεις του ν. 1577/85 «Γενικός Οικοδομικός Κανονισμός» (ΦΕΚ 
210/Α). 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 28 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

